open-index/open-wikipedia-markdown huggingface dataset:
Kari Ahokas

**Kari Tapani Ahokas** (s. 18. marraskuuta 1948 Pori) on suomalainen kunnallisneuvos. Hän toimi Kangaslammin kunnansihteerin viransijaisena (1977–1978), Lestijärven kunnanjohtajana vuosina 1978–1980, Kiskon kunnanjohtajana 1980–1986, Hyrynsalmen kunnanjohtajana 1986–1991 ja Kempeleen kunnanjohtajana 1991–2013.

Ahokas on koulutukseltaan hallintotieteiden lisensiaatti ja valtiotieteen maisteri. Lisäksi hän on suorittanut kauppakorkeakoulussa johtamis- ja markkinointikoulutusohjelman sekä yliopistollisen professional development -koulutusohjelman (PD). Hän valmisteli 1990-luvun lopulla kutsuttuna pysyvänä asiantuntija sisäministeriön työryhmässä kuntien yhteisövero-osuuksien muuttamista. Hän laati lisensiaatintutkimuksestaan "Kasvukunnan johtajana" tutkimusraportin, joka on julkaistu Suomen Kuntaliiton Acta-sarjassa. Vuonna 2011 Tasavallan presidentti Tarja Halonen myönsi Ahokkaalle kunnallisneuvoksen arvonimen.

Kuntasuunnitteluun Ahokas perehtyi 1970-luvun alkupuolella Porin kaupunginsuunnittelujaoston selvitystyöntekijänä. Ahokas teki yhdessä valt.yo Markku Välimäen kanssa pro gradu -tutkielman Porin kaupunginsuunnittelua varten. Vuonna 2006 Ahokas sai Suomen Kuntaliiton kultaisen ansiomerkin. 

Ahokkaalla on ollut valtakunnallisia luottamustehtäviä sisäministeriössä, Suomen Kuntaliitossa, Reserviupseeriliitossa, Maanpuolustuskoulutusyhdistyksessä ja Maanpuolustuskiltojen liitossa ja -säätiössä sekä Rintamaveteraaniliitossa. Hän valmisteli Maanpuolustuskoulutusyhdistyksessä esimerkin vapaaehtoistoimijoiden mahdollisuuksista kunnan varautumisessa, CASE KEMPELE. Hän on toiminut Rintamaveteraanien Oulun piirin puheenjohtajana, Sotiemme Veteraanien Pohjois-Pohjanmaan kirkkopäivän puheenjohtajana ja pääsihteerinä, Tammenlehvän Pohjois-Pohjanmaan perinneyhdistyksen varapuheenjohtajana, Pohjan Jääkärikillan puheenjohtajana, Pohjan Maanpuolustuksen tukiyhdistyksen puheenjohtajana ja Pohjois-Pohjanmaan ja Kainuun Maanpuolustusyhdistyksen varapuheenjohtajana. Pohjois-Pohjanmaan Reserviupseeripiiri sekä Kempeleen Reserviupseerikerho ovat kutsuneet hänet kunniapuheenjohtajakseen. Sotilasarvoltaan hän on majuri (res). Tasavallan presidentti Sauli Niinistö antoi Ahokkaalle 3. luokan vapaudenristin vuonna 2019.

## Lähteet
Ujazd (täsmennyssivu)

**Ujazd** on seuraavien puolalaisten paikkakuntien nimi:

* Ujazd, kaupunki Opolen voivodikunnassa
* Ujazd, kunta Łódźin voivodikunnassa
* Ujazd, kunta Opolen voivodikunnassa
* Ujazd, kylä Ala-Karpatian voivodikunnassa
* Ujazd, kylä Ala-Sleesian voivodikunnassa
* Ujazd, kylä Gnieznon piirikunnassa Ison-Puolan voivodikunnassa
* Ujazd, kylä Grodziskin piirikunnassa Ison-Puolan voivodikunnassa
* Ujazd, kylä Poddębicen piirikunnassa Łódźin voivodikunnassa
* Ujazd, kylä Tomaszówin piirikunnassa Łódźin voivodikunnassa
* Ujazd, kylä Świętokrzyskien voivodikunnassa
* Ujazd, kylä Bochnian piirikunnassa Vähä-Puolan voivodikunnassa
* Ujazd, kylä Krakówin piirikunnassa Vähä-Puolan voivodikunnassa
Ujazd (kunta Łódźin voivodikunnassa)

**Ujazd** on maalaiskunta Puolassa Łódźin voivodikunnassa Tomaszówin piirikunnassa. Sen väkiluku oli vuoden 2020 lopussa 7&nbsp;706. Kunnan hallintokeskus on Ujazdin kylä.

## Maantiede ja liikenneyhteydet
Ujazdin kunnan pinta-ala on noin 96,7&nbsp;neliökilometriä. Se rajoittuu Będkówin, Rokicinyn, Lubochnian, Budziszewicen, Tomaszów Mazowieckin, Wolbórzin ja Koluszkin kuntiin. Kunta sijaitsee Równina Piotrkowskan (”Piotrkówin tasanko”) fyysismaantieteellisellä alueella. Sen pinta-alasta noin 61&nbsp;prosenttia on maatalousmaata ja noin 34&nbsp;prosenttia on metsää. Czarna ja sen sivujoki Piasecznica virtaavat kunnan alueella.

Ujazdin kunta jakautuu hallinnollisesti seuraaviin 22 kylään:

* Bielina
* Bronisławów
* Buków
* Ciosny
* Dębniak
* Helenów

* Józefin
* Lipianki
* Łominy
* Maksymów
* Niewiadów
* Ojrzanów

* Olszowa
* Osiedle Niewiadów
* Przesiadłów
* Sangrodz
* Skrzynki

* Stasiolas
* Ujazd
* Wólka Krzykowska
* Wykno
* Zaosie

Voivodikunnan tiet 713 ja 715 kulkevat Ujazdin kunnan alueella.

## Väestö
Ujazdin kunnan väestö on pienentynyt viimeisten vuosikymmenten aikana; vielä vuonna 1995 väkiluku oli 8&nbsp;233. Vuoden 2021 joulukuussa 51,6&nbsp;prosenttia kunnan asukkaista oli naisia ja 48,4&nbsp;prosenttia miehiä. Alle 18-vuotiaat muodostivat kunnan väestöstä 18,8&nbsp;prosenttia, työikäiset 59,3&nbsp;prosenttia ja eläkeikäiset 21,9&nbsp;prosenttia. Väestön keski-ikä oli 41,3&nbsp;vuotta. Vuonna 2020 kunnan työttömyysaste oli 7,0&nbsp;prosenttia.

## Lähteet

## Aiheesta muualla

*
Lippi

**Lippi** on muun muassa seuraavien italialaisten henkilöiden sukunimi:

* Filippino Lippi (1457–1504), taidemaalari
* Fra Filippo Lippi (1406–1469), taidemaalari
* Marcello Lippi (s. 1948), jalkapalloilija ja jalkapallovalmentaja
* Roberto Lippi (1926–2011), Formula 1 -kuljettaja
Ševtšenkove

**Ševtšenkove** (; ) on kaupunkityyppinen taajama Ukrainassa Harkovan alueen itäosassa Kupjanskin piirissä. Taajaman kautta kulkee rautatie ja siellä on rautatieasema.

Ukrainan tilastokeskus arvioi taajaman väkiluvuksi 6&nbsp;724 (1.1.2021). Ševtšenkove oli aiemmin Ševtšenkoven piirin hallintokeskus, mutta heinäkuun 2020 aluehallinnollisen uudistuksen yhteydessä tämä piiri yhdistettiin osaksi 133&nbsp;135 asukkaan (2021) Kupjanskin piiriä.

Ševtšenkove sijaitsee noin 80 kilometriä aluekeskus Harkovasta itään ja linnuntietä 32 kilometriä piirikeskus Kupjanskista länteen. Venäjän Belgorodin alueen rajalle on matkaa linnuntietä noin 60 kilometriä.

Osana hyökkäyssotaansa venäläiset miehittäjät tunkeutuivat taajamaan ja ryöstelivät sen lähikyliä keväällä 2022.


Shevchenkove Raion Administration, Kharkiv Oblast.JPG|Hallintorakennus Ševtšenkovessa.
Shevchenkove district House of Culture (1).JPG|Kulttuurikeskus.
Shevchenkove Bus Station (Shevchenkove Raion, Kharkiv Oblast) (10 2018).jpg|Linja-autoasema.
Shevchenkove Holy Trinity church (2).JPG|Pyhän kolminaisuuden kirkko.


## Lähteet
Mehulinko

**Mehulinko** on sähkökäyttöinen keittiön pienkone, jolla voidaan valmistaa tuoremehua paljon selluloosaa sisältävistä kovista juureksista, vihanneksista ja hedelmistä. Marjojen käsittelyyn mehulinko ei kovin hyvin sovellu. Mehulinko raastaa kasvikset ja erottaa sitten raasteesta mehun linkoamalla eli keskipakoisvoiman avulla. Linkouksen jälkeen laite vielä suodattaa mehun. Jäljelle jääneen kuitupitoisen raastemäskin voi käyttää esimerkiksi smoothien tai leipätaikinan osana.

Suomessa myytyjen mehulinkojen entisiä ja nykyisiä tuotemerkkejä ovat AEG, Bauknecht, BBC, Bosch, Braun, Clas Ohlson, Electrolux, Fiskars, Kenwood, Kitchen Aid, Novis, OBH Nordica, Philips, Sandström, Sencor, Smeg, Starmix, Turmix ja Wilfa.

Mehulingolla omenoista tehty mehu on vähemmän makeaa kuin mehumaijalla tehty. Mehulinkoa hitaampi tuoremehun valmistuslaite on sähkö- tai käsikäyttöinen mehupuristin. 

## Lähteet
Adam Taggart

**Adam Taggart** (s. 2. kesäkuuta 1993) on australialainen jalkapalloilija, pelipaikaltaan hyökkääjä. Hän edustaa japanilaista Cerezo Osakaa. Hän on kotimaansa lisäksi pelannut aiemmin Englannissa, Skotlannissa ja Etelä-Koreassa.

Taggart pelasi Australian A-maajoukkueessa ensimmäisen kerran joulukuussa 2012. Hän on elokuun 2022 loppuun mennessä pelannut 16 A-maaottelua, joista yhdeksän ottelua avauskokoonpanossa, ja tehnyt niissä kuusi maalia. Hän pelasi kaksi ottelua MM-kilpailuissa 2014.

## Lähteet
Tapura Huiraatira

**Tapura Huiraatira** () on liberaalinen ranskanpolynesialainen puolue.

## Historia
Puolue sai alkunsa vuonna 2016, kun viisi puoluetta ja joukko yksittäisiä poliitikkoja perusti uuden puolueen vastustamaan Ranskan Polynesian itsenäisyyttä.

Vuoden 2018 parlamenttivaaleissa puolue voitti 38 paikkaa ja nousi Ranskan Polynesian parlamentin suurimmaksi puolueeksi. Puolueen puheenjohtaja Éduard Fritch valittiin ensimmäisen kerran Ranskan Polynesian presidentiksi vuonna 2014. Hän uusi paikkansa vuonna 2018. 

Vuoden 2022 vaaleissa puolue hävisi kaikki paikkansa Ranskan kansalliskokouksessa vasemmistolaiselle Tāvini Huira'atira -puolueelle. Vuoden 2023 paikallisvaaleissa puolueen paikkamäärä Ranskan Polynesian parlamentissa laski 15.

## Ideologia
Puolue on ideologialtaan hyvin lähellä Emmanuel Macronin La Renaissance -puoluetta (ent. LREM). Tapura Huiraatiran edustajat Ranskan parlamentissa istuvat samassa parlamenttiryhmässä La Rainaissancen kanssa vuodesta 2017 lähtien. 

## Lähteet

## Aiheesta muualla
* Tapura Huiraatira Twitterissa
* Tapura Huiraatira Facebookissa
Hans Peter Clausen

**Hans Peter Clausen** (31. tammikuuta 1928 – 21. huhtikuuta 1998) oli tanskalainen valtio-opin professori ja konservatiivisen kansanpuolueen poliitikko. Hän istui kansankäräjillä vuosina 1987–1997 ja toimi niiden puhemiehenä 1989–1993. Hän oli Tanskan viestintäministeri vuosina 1987–1988, kulttuuriministeri 1986–1988, liikenneministeri 1988–1989 ja oikeusministeri tammikuusta lokakuuhun 1989.
## Lähteet

## Aiheesta muualla
* ''Hans Peter Clausen'' Tanskan kansankäräjien verkkosivuilla
Ranskan Polynesian yliopisto

**Ranskan Polynesian yliopisto** () on Ranskan Polynesian ainoa yliopisto. Yliopisto sijaitsee Papeetella ja se on perustettu vuonna 1987 nimellä Tyynenmeren yliopisto. Vuonna 1999 se hajotettiin kahdeksi yliopistoksi: Ranskan Polynesian yliopisto ja Uuden-Kaledonian yliopisto. Vuodesta 2017 lähtien yliopiston kanslerina on toiminut Patrick Capolsini.

Yliopisto koostuu kolmesta tiedekunnasta:

* Oikeus-, talous- ja hallintotieteellinen tiedekunta
* Kielten ja humanististen tieteiden tiedekunta
* Luonnontieteiden, tekniikan ja hoitotieteiden tiedekunta 

## Lähteet
Natasha Bassett

**Natasha Bassett** (s. 16. lokakuuta 1992 Sydney, Uusi Etelä-Wales) on australialainen näyttelijä. Tunnetuimpia elokuvia joissa Bassett on näytellyt ovat Joel ja Ethan Coenin vuoden 2016 *[[Hail, Caesar!]]* ja Baz Luhrmannin vuoden 2022 ''Elvis''.

## Ura
Bassett aloitti näyttelemisen 13-vuotiaana teatterissa. 19-vuotiaana hän muutti New Yorkiin opiskelemaan näyttelemistä. Bassett näytteli neljässä vuonna 2016 julkaistussa elokuvassa, joista merkittävin on Oscar-palkittujen Joel ja Ethan Coenin ohjaama *Hail, Caesar!*. 

Vuonna 2017 Bassett näytteli Britney Spearsia tämän elämäkerran pohjalta tehdyssä televisioelokuvassa ''Britney Ever After''. Vuonna 2018 Bassett näytteli Guy Pearcen ja Pierce Brosnanin tähdittämässä trillerissä *[[Spinning Man]]*, ja vuonna 2022 hänet nähtiin Elviksen ensimmäisen tyttöystävän Dixie Locken roolissa australialaisen ohjaaja Baz Luhrmannin elokuvassa *Elvis*.

## Yksityiselämä
Vuonna 2022 Bassettilla oli seurustelusuhde Elon Muskin kanssa.

## Valikoitu filmografia

### Elokuvat

* *[[Katie Says Goodbye]]* (2013)
* *[[Hail, Caesar!]]* (2016)
* *[[Britney Ever After]]* (2017)
* *[[Spinning Man]]* (2018)
* *[[12 Mighty Orphans]]* (2021)
* *[[Elvis (vuoden 2022 elokuva)|Elvis]]* (2022)

## Lähteet
Aloha ʻĀina Party

**Aloha ‘Āina Party** () on havaijilainen paikallispuolue. Se on profiloitunut ennen kaikkea havaijin alkuperäiskansan asioita ajavana puolueena ja Havaijin suvereniteetin palauttajana. Puolue pyrkii myös tuomaan etnisten havaijilaisten perinteisiä arvoja nykypäiväiseen hallintoon.

Puolue on perustettu kesäkuussa 2015, ja se on niin sanottu kolmas puolue yhdysvaltalaisessa politiikassa. Sen perustajia ovat Don Kaulia, Pua Ishibashi ja Desmon Haumea, jotka keräsivät 757 allekirjoitusta rekisteröityneiltä havaijilaisilta äänestäjiltä. Kamehameha I:n kuninkaallisesta ritarikunnasta vastaava taustajärjestö tuki allekirjoituksien keruuta. Uuden puolueen perustamista motivoi muun muassa yhdysvaltalaisten yleinen tyytymättömyys kaksipuoluejärjestelmään sekä kokemus siitä, että havaijilaisten oma valtio varastettiin heiltä.

Puolueen nykyisenä puheenjohtajana toimii Joyclynn Costa.

## Lähteet
Tahitilaiset kielet

**Tahitilaiset kielet** on polynesialaisiin kieliin kuuluva kieliryhmä. Siihen lasketaan kuuluvan seitsemän kieltä:

* Austral
* Rarotonga
* Maori
** Moriori
* Penrhyn
* Rakahanga-manihiki
* Tahiti
* Tuamotu
Moriorin katsotaan olevan maorin kielen murre.

## Lähteet
Rachel Cameron

**Rachel Cameron** (27. maaliskuuta 1924 Brisbane, Queensland – 6. maaliskuuta 2011) oli australialainen balettitanssija ja balettitanssijoiden sekä -opettajien koulutusta kehittänyt pedagogi.

Muutettuaan perheineen Sydneyyn Cameron opiskeli Muriel Sieversin johdolla. Hän pääsi tanssimaan sekä Edouard Borovanskyn että Hélène Kirsovan balettiseurueisiin. Cameron esitti päärooleja sekä klassikoissa että Kirsovan omissa teoksissa. Hän oli myös Melbournen Australian Ballet Societyn ensitanssija ja esiintyi Ballet Rambertin kanssa sen vierailun yhteydessä. Toisen maailmansodan jälkeen Cameron meni naimisiin Keith Parkerin kanssa, ja vuonna 1948 pariskunta lähti Eurooppaan. Siellä Cameron täydensi opintojaan Olga Preobrajenskan ja Vera Volkovan johdolla. Hän jatkoi tanssiuraansa Isossa-Britanniassa, vaikka ei enää saavuttanut toivomansa kaltaista menestystä. Hän pääsi silti esiintymään West Endiin ja pieniin kiertäviin seurueisiin.

Cameron teki Isossa-Britanniassa läheistä yhteistyötä balettitanssija Tamara Karsavinan kanssa balettitanssijoiden opetussuunnitelman parissa Lontoon Royal Academy of Dancessa. Cameronin seuraaja Royal Academy of Dancessa oli Joahne O'Hara. Cameron myös edisti miehensä Keith Parkerin kanssa Montessoripedagogiikkaa ja sen pohjalta opetusta tarjoavien pedagogien koulutusta. Vuodesta 1957 pariskunta johti Carrollin alakoulua West Kensingtonissa. Cameron jatkoi sen johtamista miehensä kuoleman (1984) jälkeen, kunnes jäi itse eläkkeelle tästä tehtävästä vuonna 1991. Eläkkeellä ollessaankin Cameron toimi vierailevana opettajana muiden muassa The Australian Balletissa, Scottish Balletissa ja israelilaisessa Bat-Dor-tanssiseurueessa. Vuonna 2010 hänelle myönnettiin Queen Elizabeth II Coronation Award.

## Lähteet
Lucette Aldous

**Lucette Aldous** (26. syyskuuta 1938 Auckland, Uusi-Seelanti – 5. kesäkuuta 2021 Perth, Australia) oli uusiseelantilaissyntyinen, neljän kuukauden ikäisestä saakka Australiassa asunut balettitanssija ja pedagogi.

Aldous opiskeli Sydneyssä ja pääsi stipendillä Royal Ballet Schooliin, jossa hän opiskeli vuosina 1955–1957. Häntä opetti Royal Ballet Schoolissa tanssija, koreografi Robert Helpmann, jonka kautta hän tutustui myös Royal Balletin Margot Fonteyniin. Vuonna 1957 Aldous pääsi solistiksi Ballet Rambertiin, jossa hän toimi vuoteen 1963. Siellä hän esiintyi muun muassa *[[Don Quixote (baletti)|Don Quixotessa]]*, *[[Giselle]]ssa* ja *[[La Sylphide]]ssä*. Vuosina 1963–1966 hän oli tanssijana London Festival Balletissa ja vuosina 1966–1970 Royal Balletissa, jossa hän oli ajoittain esiintynyt jo 1950-luvulta alkaen muun muassa *[[Prinsessa Ruusunen (baletti)|Prinsessa Ruususen]]* esityksessä 1959. Vuonna 1968 Aldous tanssi Michael Tippettin *[[The Midsummer Marriage]]ssa* The Royal Operassa.

Aldous palasi Australiaan vuonna 1970 ja toimi siellä The Australian Balletin ensiballerinana vuosina 1971–1977. The Australian Balletissa Aldous esimerkiksi tanssi Kitrin roolin Rudolf Nurejevin esiintyessä Basilion roolissa tämän *Don Quixote* -tuotannossa, josta tehtiin myös elokuvaversio vuonna 1973. Vuonna 1977 Aldous tanssi Fernando Bujonesin kanssa elokuvassa *[[Käännekohta]]*. Ronald Hynd loi häntä varten Valenciennen roolin koreografiassaan *The Merry Widow*. Jäätyään 1970-luvulla eläkkeelle tanssijan töistä Aldous toimi opettajana Australian Ballet Schoolissa ja vuodesta 1982 Western Australian Academy of Performing Artsissa. Hän oli lisäksi tuomarina kilpailuissa.

Aldous oli naimisissa tanssija Alan Alderin kanssa. Myös hänen tyttärestään Floeur Alderista tuli tanssija. Aldous sai vuonna 2018 Order of Australian *Companion*-arvon. Muita hänen saamiaan palkintoja ja tunnustuksia olivat Edith Cowan Universityn kunniatohtorin arvo (1999) sekä Australian Dance Awardsin palkinnot "palveluksista tanssin hyväksi" (2001) ja elinikäisistä saavutuksista (2009). Aldous kuoli 82-vuotiaana syöpää sairastettuaan.

## Lähteet
Marquesaskielet

**Marquesaskielet** on polynesialaisiin kieliin kuuluva pieni kieliryhmä. Kieliryhmään lasketaan kuuluvan neljä kieltä:

* Havaiji
* Mangareva
* Etelämarquesas
* Pohjoismarquesas

## Lähteet
Demoniac

**Demoniac** oli uusiseelantilaislähtöinen black metal -tyylillä aloittanut yhtye, joka perustettiin noin vuonna 1993.

Parin demoäänityksen ("The Birth of Diabolical Blood" ja "Moonblood") jälkeen Demoniac julkaisi ensimmäisen albuminsa *Prepare for War* (1994). Tämän jälkeen jäsenet Lindsay Dawson ("Behemoth", laulaja), Sam Totman ("Heimdall", kitaristi) ja "Adramolech" (rumpali) muuttivat Lontooseen, Englantiin. Maastamuuton jälkeen yhtye omaksui melodisemman tyylin. Vuonna 1996 ilmestyi power metal -kokeiluja sisältänyt, mutta yhä black metal -vaikutteinen albumi *Stormblade* (1996). Albumin *The Fire and the Wind* (1999) tyyli oli omaperäinen black metalin ja power metalin yhdistelmä. Tällä albumilla olivat mukana myös kitaristi Herman Li, basisti Diccon Harper ja slovenialaissyntyinen rumpali Matej Sentic.

Demoniac lopetti toimintansa vuonna 1999. Sam Totman ja Herman Li perustivat DragonForce-yhtyeen.

## Lähteet
Pankakosken työväentalo

**Pankakosken työväentalo** on Lieksan Pankakoskella sijaitseva työväentalo. Sen omistaa Pankakosken sosialidemokraattinen työväenyhdistys.

## Historiaa
Pankakosken työväenyhdistys perustettiin vuonna 1905. Vuonna 1924 yhdistys liittyi Suomen Sosialidemokraattiseen Puolueeseen. Vuonna 1932 sillä arvioitiin olevan noin 90 jäsentä. Työväentalo valmistui yhden lähteen mukaan vuonna 1913, toisen mukaan vuonna 1920 ja kolmannen vuonna 1926. Yle kirjoitti vuonna 2010, että talo oli hankittu lähes sata vuotta sitten, joten 1913 on todennäköisimmin oikea rakennusvuosi. On myös mahdollista, ettei yhdistys rakentanut taloa, vaan osti sen ja laajensi sitä 1920-luvulla.

Vuonna 1959 yhdistys erosi sosialidemokraattisesta puolueesta ja liittyi Työväen ja Pienviljelijäin Sosialidemokraattiseen Liittoon. Yhdistyksen nimi säilytettiin kuitenkin ennallaan. Vähemmistöön jääneet sosialidemokraatit erosivat tuolloin yhdistyksestä ja perustivat Pankakosken sosialidemokraattisen yhdistyksen. Talo jäi Pankakosken työväenyhdistykselle, mutta 1960-luvun alussa yhdistykset sopivat sen omistuksen ja käytön 50/50-jaosta. TPSL lakkautettiin vuonna 1973, ja talo siirtyi kokonaan sosialidemokraattiselle yhdistykselle.

## Rakennus
Rakennus on hirsirunkoinen. Sen yhteyteen rakennettiin vuonna 1929 nimismiehen määräyksestä putka, sillä iltamissa esiintyi ajoittain juopottelua ja järjestyshäiriöitä. Samana vuonna järjestettiin arpajaiset, jotta talon "vanha puoli" saataisiin kunnostettua "uuden puolen" veroiseksi. Ilmeisesti taloa oli siis laajennettu jossain vaiheessa. Taloa laajennettiin vuosina 1995–1997. Tuolloin tehtiin myös mittava lattian korjaus, jonka yhteydessä kastuneet ja homehtuneet alarakenteet vaihdettiin ja lattian alta poistettiin 20 cm maata. Talon pinta-ala on laajennuksen jälkeen 324 neliömetriä.

## Toimintaa työväentalolla
Talolla kokoontui työväenyhdistyksen lisäksi eri ammattiosastoja. Siellä järjestettiin alusta alkaen myös paljon huvitilaisuuksia, joista saadut lipputulot muodostivat suuren osan yhdistyksen varoista. Talolla toimi myös kirjasto ja elokuvateatteri. Alkuun, 1920-luvulla, taloa vuokrattiin Virtasen Elävät Kuvat -yritykselle määräiltoina, ja myöhemmin talossa toimi pysyvästi Kino-Panka. Jälkimmäinen lopetti toimintansa 1950-luvun lopulla.

## Nykyinen toiminta
Nykyään talolla toimii kirpputori, ja sitä vuokrataan erilaisia tilaisuuksia varten. Talossa on liikunta/juhlasali, ruokailusali, keittiö, inva-WC ja suuri eteinen. Kirpputorin tuotoilla rahoitetaan talon toimintaa.

## Lähteet
Siperia (täsmennyssivu)

**Siperia** voi tarkoittaa ainakin seuraavia asioita:
* Siperia, pääosin Venäjällä sijaitseva maantieteellinen alue
* Siperian federaatiopiiri, yksi Venäjän federaatiopiireistä
* Siperia, Tampereen Finlaysonilla sijaitseva entinen tehdasrakennus
* Autonominen sosiaalikeskus Siperia, Helsingissä sijainnut, vallattu rakennus
* Kulttuuriklubi Siperia, jyväskyläläinen luovan toiminnan tila
* Liikekeskus Siperia, tamperelainen liikekeskus
* Teatteri Siperia, tamperelainen teatteri
* Uusi-Siperia, saari Pohjoisella jäämerellä
Armas Niemeläinen

**Armas Viktor Niemeläinen** (27. kesäkuuta 1881 Joensuu – 11. joulukuuta 1957 Helsinki) oli suomalainen kauppias, yrittäjä ja yritysjohtaja, joka sai kauppaneuvoksen arvonimen.

Niemeläisen vanhemmat olivat suutari, vahtimestari, saarnaaja Henrik Niemeläinen ja Sofia Steckman ja puoliso vuodesta 1904 Anna Karoliina Saksinen. Jääkrieverstiluutnantti Kaino Niemeläinen oli Armas Niemeläisen veli. Armas Niemeläinen kävi kansakoulun ja oli kauppaharjoittelija Mikko Piiroisen liikkeessä Ilomantsissa, myymälänhoitaja Lundin laivanvarustamoliikkeessä, Wärtsilä Ab:n kaupassa Viipurissa, Kokko, Wilska & Kumpp:lla Sortavalassa 1893–1902, rautakauppias Wilhelm Kammosen kauppa-apulainen Jyväskylässä 1903–1904, rautakauppias Jyväskylässä 1904–1915, kangaskauppias Jyväskylässä 1915–1919 ja Helsingissä 1919–1923 sekä Niemeläinen & Ohtola Oy:n perustajaosakas 1923, vuodesta 1925 A. Niemeläinen Oy:n osakas ja johtaja. Hän oli myös Maailma kuvissa -yhtiön perustajia 1908, Termo Oy:n perustaja 1925 ja Neulomo Ano Oy:n perustaja 1942. Jyväskylän kaupunginvaltuuston jäsen Niemeläinen oli 1912–1917. Hänet tunnettiin myös huomattavista lahjoituksistaan vähäosaisille. Niemeläinen sai kauppaneuvoksen arvonimen 1951. 

## Lähteet
Holger Ekström

**Holger Fredrik Ekström** (11. helmikuuta 1901 Helsinki – 24. joulukuuta 1979) oli suomalainen kauppias, yrittäjä ja yritysjohtaja, joka sai kauppaneuvoksen arvonimen.

Ekströmin vanhemmat olivat metsänhoitaja Johan Emil Ekström ja Bertha Elisabeth Nisén ja puoliso vuodesta 1925 Toini Helmi Haggrén. Ekström tuli ylioppilaaksi ruotsinkielisestä normaalilyseosta 1919 ja valmistui agronomiksi 1924. Opintomatkoja hän teki useisiin eri maihin 1920- ja 1930-luvuilla. Ekström oli Uudenmaan ja Hämeen läänin maanviljelyseuran kotieläinkonsulentti 1924, Harjun maanviljelykoulun opettaja Virolahdella 1924–1925, Hackmann & Co:n Lyykylän kartanon apulaistilanhoitaja Viipurin maalaiskunnassa 1925, Suomalainen Oy Alfa-Lavalin osastonhoitaja Viipurissa 1928–1930 ja Helsingissä 1930–1938 sekä Ky Ekson perustaja ja toimitusjohtaja 1938–1961 ja johtokunnan puheenjohtaja 1954–1961. Hän oli myös Oy Meijerikonttorin perustaja, toimitusjohtaja ja johtokunnan puheenjohtaja 1951–1966. Kauppaneuvoksen arvonimen Ekström sai 1951.

## Lähteet
Carl Rothe

**Carl Alfred Wilhelm Rothe** (1894 Viipuri – 12. maaliskuuta 1954 Helsinki) oli suomalainen juristi, upseeri ja yritysjohtaja, joka sai kauppaneuvoksen arvonimen.

Rothen vanhemmat olivat  Wilhelm Julius August Rothe ja Gerda Norring ja puolisot Maria Strömbom ja Helga Cederlöw. Rothe tuli
ylioppilaaksi 1912, suoritti oikeustutkinnon 1917 ja sai  varatuomarin arvon 1920. Osallistuttuaan Suomen sisällissotaan Rothe jäi puolustusvoimien palvelukseen ja suoritti aktiiviupseerin tutkinnon 1920. Hän toimi puolustusministeriön kutsuntatoimiston päällikkönä, sotilasasiamiehenä Skandinavian maissa ja Uudenmaan rykmentissä pataljoonankomentajana. Everstiluutnantiksi Rothe yleni 1931, jolloin hän myös jätti sotilasuran ja siirtyi asianajotoimisto Lindqvist & Rothen osakkaaksi. Huberin johtaja Rothesta tuli 1935, varatoimitusjohtaja 1939, toimitusjohtaja 1941 yrityksen johtokunnan puheenjohtaja 1944. Sekä talvisotaan että  jatkosotaan osallistunut Rothe sai kauppaneuvoksen arvonimen 1951. Hänellä oli muun ohella useita liike-elämän ja järjestöjen luottamustehtäviä.

## Lähteet
Spede (elokuva)

**Spede** on vuonna 2023 ensi-iltansa saanut suomalainen elämäkertaelokuva, jonka on ohjannut Aleksi Delikouras. Se kertoo Pertti ”Spede” Pasasen ja Vesa-Matti Loirin, Simo Salmisen ja Ere Kokkosen vaiheista 1960-luvun lopussa ja 1970-luvun alkupuolella, kun alkunsa on saanut muun muassa Uuno Turhapuro -hahmo. Elokuvan on käsikirjoittanut Delikouras yhdessä Antti Heikkisen kanssa. Käsikirjoituksen pohjana ovat olleet Tuomas Marjamäen elämäkerrat *Spede, nimittäin* (2017) ja *Uuno on numero yksi – Turhapuron koko tarina* (2021).

*Spede*-elokuvan ovat tuottaneet Yellow Film & TV:lle Olli Haikka ja Marko Talli. Elokuvan levittää Nordisk Film. MTV3 ja C More ovat hankkineet elokuvan televisio- ja suoratoisto-oikeudet. Elokuvan budjetti on 2 miljoonaa euroa. Suomen elokuvasäätiö on tukenut elokuvaa 600&nbsp;000 euron tuotantotuella. Elokuva on kuvattu 35 mm ja 8 mm filmille.

*Spede* sai ensi-iltansa 29. syyskuuta 2023.

## Näyttelijät

## Arvostelut
Pekka Torvinen tiivistää elokuvan ongelmiksi narratiivin heikkouden ja mitäänsanomattomuuden. Yksittäiset kohtaukset ovat kokonaisuutena vähemmän kuin niiden summa. Torvisen myöhemmässä arviossa Aku Sipolan Loiri saa kiitosta: hän tekee ilmiömäisen roolin. Muiden uskottavuus on vähissä. Torvisen mukaan syynä voi olla se, että "alkuperäiset herrat vaikuttivat itsekin usein karikatyyreiltä itsestään". Kokonaisuus sai kaksi tähteä molemmissa arvioissa.

*  Toni Keränen, *[[Katso]]*

*  Jussi Virratvuori, *[[Savon Sanomat]]*

*  Jussi Huhtala, *[[Episodi (lehti)|Episodi]]*

*  Tuomas Rantanen, *[[Voima (lehti)|Voima]]*

*  Jukka Sammalisto, *[[Demokraatti (lehti)|Demokraatti]]*

*  Lauri Lehtinen, *[[Suomen Kuvalehti]]*

*  Pekka Torvinen, *[[Helsingin Sanomat]]*

*  Antti Selkokari, *[[Kulttuuritoimitus]]*

*  Saku Schildt, *[[Soundi]]*

## Lähteet
Elokuvavuosi 2023

**Elokuvavuosi 2023** jäi historiaan erityisesti Barbenheimeriksi kutsutusta ilmiöstä eli kahden hyvin erilaisen Hollywood-elokuvan samanaikaisesta maailmanmenestyksestä. *[[Barbie (elokuva)|Barbie]]* ja *[[Oppenheimer (elokuva)|Oppenheimer]]* olivat Suomessakin vuoden katsotuimmat elokuvat. Kotimaisista elokuvista eniten katsojia keräsivät Aki Kaurismäen *[[Kuolleet lehdet (elokuva)|Kuolleet lehdet]]*, Maria Sidin *[[Risto Räppääjä ja villi kone (elokuva)|Risto Räppääjä ja villi kone]]*, Jalmari Helanderin *[[Sisu (elokuva)|Sisu]]* ja varsinkin Etelä-Pohjanmaalla monien näkemä *[[Lapua 1976]]*.

*[[Helsingin Sanomat]]* nimesi vuoden 2023 parhaiksi suomalaisiksi ensi-illoiksi *Kuolleiden lehtien* ohella kolttasaamenkielisen *[[Je’vida]]n* ja Selma Vilhusen *[[Neljä pientä aikuista]]*. Teatteritarjonnan ulkomaista parhaimmistoa edustivat lehden mukaan *Oppenheimer* ja *Barbie* sekä Martin McDonaghin musta komedia *[[The Banshees of Inisherin]]*, Charlotte Wellsin esikoispitkä *[[Aftersun]]*, Colm Bairêadin *[[Hiljainen tyttö (elokuva)|Hiljainen tyttö]]*, Martin Scorsesen *[[Killers of the Flower Moon]]* ja Hayao Miyazakin animaatio *[[Poika ja haikara]]*.

## Suomen katsotuimmat elokuvat

__NOTOC__

## Ensi-iltoja
### Tammi–maaliskuu

### Huhti–kesäkuu

### Heinä–syyskuu

### Loka-joulukuu

## Lähteet

## Aiheesta muualla
*
Lauri Knuutila

**Toivo Lauri Iisakki Knuutila** (3. kesäkuuta 1912 Kauhajoki – 5. elokuuta 2000 Seinäjoki) oli suomalainen kirkkoherra ja lääninrovasti. 

Knuutila tuli ylioppilaaksi Kristiinan yhteislyseosta vuonna 1932. Hän suoritti Sacri Ministerii kandidaatti–tutkinnon teologisessa tiedekunnassa Helsingin yliopistossa vuonna 1938. Knuutila vihittiin papiksi Turussa 1939. Pastoraalitutkinnon hän teki 1944. Knuutila oli ylimääräisenä pappina Kauhavalla 1939, Kurikassa 1939–1940 ja Rovaniemellä 1941–1944 sekä Kuusamon rajaseutupappina 1945. Knuutila toimi Seinäjoen kirkkoherrana vuosina 1952–1975 eläkkeelle siirtymiseensä saakka. Seinäjoen kirkkoneuvosto valitsi syyskuussa 1945 Knuutilan väliaikaiseen nuorisotyöpapin virkaan. Knuutila hoiti viransijaisena myös kappalaisen tointa elokuusta 1946 lähtien. Tässä toimessaan hän tunsi jo Seinäjoen seurakunnan tapakulttuurin, hengellisen elämän ja kasvavan asukasluvun vaatimat haasteet. Knuutilan kaudella seurakuntatyö oli laajaa ja monipuolista. Seurakunta toimi läheisessä yhteistyössä paikkakunnan yhdistysten ja järjestöjen kanssa.

Knuutilan vanhemmat olivat kauppias Jaakko Knuutila ja Aino (o.s. Vuorinen). Puoliso oli Sisko Kirsti Sofia (o.s. Koivisto). Heillä oli 4 lasta.

## Lähteet
* 

### Viitteet
USS Samuel B. Roberts (FFG-58)

**USS Samuel B. Roberts** (runkonumero FFG-58) oli Yhdysvaltain laivaston Oliver Hazard Perry -luokan ohjusfregatti.

## Valmistus

Alus tilattiin Bathista Mainesta Bath Iron Works Corporationilta, missä köli laskettiin 21. toukokuuta 1984. Alus laskettiin vesille 8. joulukuuta 1984 kumminaan Samuel B. Robertsin veljenvaimo Ivonette E. Roberts ja otettiin palvelukseen 12. huhtikuuta 1986 ensimmäisenä päällikkönään Paul X. Rinn.

## Palvelus
Alus saattoi operaatio Earnest Willin Bahrainiin kahden tankkerin muodostaman 25. saattueen, joka oli samalla fregatin 13. suojaama saattue. Alus oli 14. huhtikuuta 55 merimailia Qatarista koilliseen kohdatakseen huoltoaluksen. Tähystäjä havaitsi aluksen joutuneen miinakenttään, jolloin päällikkö teki aluksella hiljaisen hälytyksen. Aluksen alla räjähti kello 16.49 miina, joka  teki etrin reiän. Kymmenen miehistönjäsentä loukkaantui pahoin räjähdyksessä ja lisää miehiä loukkaantui seuranneissa tulipaloissa.

Samanaikaisesti kuin miehistö sammutti tulipaloja liittouman alukset raivasivat miinoja, joita löytyi kahdeksan. Kostona miinoituksista Iranin öljyntuotantoon iskettiin operaatio Praying Mantisissa. Hinaaja *Hunter* vei 17. huhtikuuta vaurioituneen aluksen Dubaihin, mistä miehistö kuljetettiin lentokoneella Newportiin. Alus kuljetettiin *Mighty Servant II:lla* Bath Iron Worksille korjattavaksi. Se palautettiin palvelukseen 16. lokakuuta 1989.

Alus poistettiin palveluksesta 22. toukokuuta 2015 Mayportissa ja romutettiin Philadelphiassa.

## Lähteet
Jean de Brébeuf

**Jean de Brébeuf** (1593 Normandia, Ranska – 1649 Sault Ste. Marie, Ontario, Kanada) oli ranskalainen jesuiitta, pappi ja marttyyri. Hän halusi papiksi varhaisella iällä ja liityttyään jesuiittoihin hänet vihittiin papiksi vuonna 1622. Mies lähti Quebeciin vuonna 1625 ja teki lähetystyötä huronien keskuudessa. Hän lähti lyhyeksi aikaa kun englantilaiset valloittivan Quebecin mutta palasi myöhemmin huronien luokse. Vuonna 1649 huronien viholliset irokeesit kaappasivat hänet ja hänet surmattiin julmasti seuralaisineen. Mies eli seuraavien 6 paavien hallintokausien aikana: Klemens VIII (1592-1605), Leo XI (1605), Paavali V (1605-1621), Gregorius XV (1621-1623), Urbanus VIII (1623-1644) ja Innocentius X (1644-1655). Paavi Pius XI julisti hänet pyhimykseksi 29. kesäkuuta 1930. Hän on Kanadan suojeluspyhimys. Miehen muistopäivää on vietetty 16. maaliskuuta ja yhtenä Pohjois-Amerikan marttyyreistä 19. lokakuuta.

## Lähteet
Holden Commodore (2006)

**Holden Commodore VE** on Holden Commodoren neljännen sukupolven mallin ensimmäinen versio, jota valmistettiin vuosina 2006–2013. Mallisarjaan kuuluivat myös ylellisemmät versiot **Berlina** ja **Calais** sekä kaksiovinen avolavamalli **Ute**. Lähi-idässä ja Etelä-Afrikassa Commodorea myytiin nimellä **Chevrolet Lumina**, Brasiliassa mallin nimenä oli **Chevrolet Omega**, Yhdysvalloissa Pontiac G8 ja Yhdistyneessä kuningaskunnassa Vauxhall VXR8. Vuonna 2013 Commodore sai perusteellisen kasvojenkohotuksen, jonka yhteydessä koritunnukseksi vaihtui VF.

## Holden Commodore VE (2006–2013)
Holden Commodore oli koko siihenastisen valmistushistoriansa ajan perustunut tekniikaltaan takavetoisiin Opel-malleihin. Kun Opel Omegan valmistus lopetettiin vuonna 2003, Holdenille ei ollut enää tarjolla sopivaa alustaa uutta Commodorea varten. Emoyhtiö General Motors tarjosi Holdenin käyttöön Sigma-pohjalevyä, joka oli ensimmäisenä tullut käyttöön Cadillac CTS -mallissa vuonna 2002. Holdenilla pohjalevyn ei kuitenkaan katsottu sopivan uuteen Commodoreen, koska tavaratila olisi jäänyt liian pieneksi ja pohjalevyn runsas alumiinin käyttö olisi nostanut auton hintaa. Holden kehitti Commodorea varten täysin uuden perusrakenteen, joka tunnetaan GM Zeta -pohjalevynä. Sille rakennettiin myös muun muassa vuonna 2009 esitelty viidennen sukupolven Chevrolet Camaro.

Ensimmäisenä esitelty korimalli oli neliovinen sedan, sitä seurasivat avolavamalli Ute vuonna 2007 ja farmarimalli Sportwagon vuonna 2008. Ulkonäön ja sisustuksen yksityiskohdissa oli joitain eroavaisuuksia eri malliversioiden välillä. Perusmalli oli nimeltään Omega, jolla haluttiin kunnioittaa Commodoren menneisyyttä Opel Omegaan perustuvana mallina. Berlina ja Calais olivat paremmin varusteltuja ja ylellisempiä versioita, joiden mallinimissä ei ollut viittausta muuhun Commodore-mallistoon. Commodore SV6 ja SS puolestaan edustivat malliston urheilullisempaa päätä.

Jokaiseen vuosimalliin oli tehty pieniä uudistuksia, mutta VE-mallisarja sai suurimmat muutoksensa elokuussa 2010, jolloin esiteltiin mallivuoden 2011 autot. Uudistettuun mallisarjaan viitataan yleensä VE II -nimellä. Ajovalot ja puskurit oli muotoiltu uudelleen ja etusäleiköstä tuli aiempaa suurempi. Sisällä kojelautaa oli uudistettu.

 

## Lähteet

## Aiheesta muualla
Järjettömän paska idea

**Järjettömän paska idea** on vuonna 2023 ensi-iltansa saanut suomalainen draamaelokuva, jonka on käsikirjoittanut ja ohjannut Pamela Tola. Elokuvan pääosissa ovat Alina Tomnikov ja Iina Kuustonen. Elokuva kertoo ystävyksistä Ripe (Tomnikov) ja Noora (Kuustonen), jotka työskentelevät pelisuunnittelijoina. Muissa rooleissa näyttelevät Chike Ohanwe, Mikko Kauppila, Joanna Haartti, Lotta Lehtikari, Leea Klemola ja Lauri Maijala.

*Järjettömän paska idea* sai ensi-iltansa 13. tammikuuta 2023. Se sai kriitikoilta lähinnä keskinkertaisia arvosteluita, ja oli avausviikonloppunaan Suomen yhdeksänneksi katsotuin elokuva 4&nbsp;992 katsojalla. Kaikkiaan elokuva sai elokuvateattereissa 16 969 katsojaa.

## Rooleissa

## Huomioita

## Lähteet

## Aiheesta muualla
* Elokuvan Youtube-traileri.
Kruunumerililjat

**Kruunumerililjat** (Cyrtocrinida) on merililjoihin kuuluva lahko. Lahkon lajeja tavataan merivesistä.

## Taksonomia ja anatomia
Varhaisimmat kruunumerililjoihin kuuluvat fossiilit on ajoitettu jurakaudelle. Nykyään elossa olevat kahdeksan lajia on jaettu kolmeen heimoon. Kruunumerililjojen keskuskiekkoon liittynyt kalkkilevyvarsi on usein lyhyt tai puuttuu kokonaan. Keskuskiekossa on viisi haaraa, joista lähtee lyhyehköjä ja tukevia lonkeroita. Kruunumerililjat tarttuvat koralleihin tai kiviin ja suodattavat ravintonsa vedestä.

## Lähteet
Siemenpankki (kasvitiede)

**Siemenpankki** on kasvin maan alle muodostama siemenvarasto, jossa siemenet säilyttävät itämiskykynsä sopivia itämisolosuhteita odottaessaan. Siemenpankissa olevat siemenet saattavat säilyä elossa satojakin vuosia, ja kasvi tekee sinne vuosien mittaan lisää siemeniä. Eri vuosien siemenet ovat keskenään geneettisesti erilaisia. Sopivat itämisolosuhteet ovat joka lajilla erilaiset. Siemenpankit ovat ekosysteemin toiminnan kannalta tärkeitä, koska vaikka kasvi ei yhtenä vuonna kehittäisikään uusia siemeniä lainkaan, se ei häviäisi paikalta kokonaan, vaan siemenpankissa olevat siemenet kasvaisivat uusiksi yksilöiksi. Jos kasvi jostain syystä lakkaisi kasvamasta alueella, siemenpankki jäisi silti maaperään odottamaan sopivia kasvuolosuhteita. 

Luonnonkasvien siemenpankki on monimuotoisin alueilla, joita ihminen ei ole muokannut. Sellaisia alueita ovat esimerkiksi reunavyöhykkeet, niityt ja laitumet. 

## Lähteet
Valkosaumameriahven

**Valkosaumameriahven** (*Plectropomus areolatus*) on meriahventen (Epinephelidae) heimoon kuuluva indopasifisella merialueella tavattava kalalaji. Kansainvälinen luonnonsuojeluliitto luokittelee sen vaarantuneeksi lajiksi. Valkosaumameriahvenen on raportoitu aiheuttavan ciguatera-myrkytystä.

## Koko ja ulkonäkö

Valkosaumameriahven saavuttaa tavallisesti noin 60&nbsp;senttimetrin pituuden (TL) ja voi kasvaa enintään 80&nbsp;senttimetrin mittaiseksi (TL). Pään, ruumiin, selkäevän, peräevän ja pyrstön pohjaväritys vaihtelee vaalean vihertävän harmaasta ruskeaan tai ruskehtavan punaiseen ja niissä on tiheään sinisiä tummareunaisia pupillia pienempiä täpliä. Rintaevien ruotojen välillä on tummanruskea tai musta kalvo. Pyrstön takareuna on valkea ja sen etupuolella on usein musta juova.

Valkosaumameriahvenella on kylkiviivallaan 83–97&nbsp;suomua. Selkäevässään lajilla on 7&#8288;–&#8288;8 piikkiruotoa ja 10–12&nbsp;pehmeää ruotoa. Peräevässään valkosaumameriahvenella on kolme&nbsp;piikkiruotoa ja kahdeksan&nbsp;pehmeää ruotoa. Rintaevissään sillä on 15&#8288;–&#8288;16 pehmeää ruotoa.

## Levinneisyys ja elintavat
Valkosaumameriahventa tavataan Punaisessameressä, Malediiveilla, Kookossaarilla sekä Tyynenmeren länsiosissa, missä sen levinneisyys ulottuu Riukiusaarilta Australian Queenslandiin ja idässä Marshallsaarille, Phoenixsaarille, Samoalle, Fidžille ja Uuteen-Kaledoniaan. Laji elää runsaasti korallia kasvavilla alueilla laguuneissa ja riuttojen merenpuoleisissa osissa.

Valkosaumameriahvenen ravintoa ovat yksinomaan kalat. Naaras tulee sukukypsäksi 32-senttisenä ja koiras 39-senttisenä. Se on mahdollisesti protogyyninen hermafrodiitti (kaikki yksilöt aluksi naaraita ja muuttuvat myöhemmin koiraiksi). Lajin on havaittu voivan elää jopa 13-vuotiaaksi. Valkosaumameriahventa kalastetaan intensiivisesti koko sen levinneisyysalueella. Sen populaatiot pienenivät liikakalastuksen takia 1990-luvun lopulta 2010-luvun lopulle arviolta 30–50 prosentilla ja ovat edelleen laskusuunnassa.

## Lähteet
Kino Aurora

**Kino Aurora** on jyväskyläläinen elokuvateatteri, joka avattiin kulttuuritalo Villa Ranaan 2021. Arkkitehti Yrjö Blomstedtin suunnittelema, vuonna 1905 valmistunut Jyväskylän Seminaarimäellä sijaitseva rakennus on suojeltu.

Kino Auroran elokuvasalissa on 84 kiinteää istuinpaikkaa. Näiden lisäksi on irtotuoli- ja pyörätuolipaikkoja.

Elokuvateatteria operoi Keski-Suomen elokuvakeskus, joka operoi myös Keski-Suomen kunnissa elokuvia esittävää kiertue-elokuvateatteri *[[Kino Metso|Kino Metsoa]]*.

## Aiheesta muualla

* Keski-Suomen elokuvakeskuksen nettisivut
* Kino Auroran nettisivut

## Lähteet
Keski-Suomen elokuvakeskus

**Keski-Suomen elokuvakeskus ry** on 31. tammikuuta 2000 perustettu elokuvayhdistys, joka toimii elokuvakulttuurin edistäjänä Keski-Suomessa.

Elokuvakeskuksen toimisto sijaitsee Jyväskylässä kulttuuritalo Villa Ranassa. Samasta rakennuksesta löytyy myös elokuvakeskuksen ylläpitämä elokuvateatteri Kino Aurora. Elokuvakeskus ylläpitää myös kiertue-elokuvateatteri Kino Metsoa, joka järjestää elokuvanäytöksiä Keski-Suomen kunnissa.

Yhdistys järjestää muun muassa Arktisen upeeta -elokuvafestivaalia sekä Viitasaaren elokuvaviikkoa.

Keski-Suomen elokuvakeskus kuuluu Taikelta vuosittaista toiminta-avustusta saaviin elokuvakeskuksiin.

## Lähteet
Lumo (elokuvateatteri)

**Lumo** on vuonna 2014 Saloon Valurin liikekeskukseen avattu kaksisalinen elokuvateatteri. Se on Bio-Salon ohella toinen Salon elokuvateattereista.

Suuremmassa Lumo 1 -salissa on 135 paikkaa ja pienemmässä Lumo 2 -salissa on 51 paikkaa.

Kaarinalainen Cinemahouse-elokuvateatteriketju osti Lumon sen perustaneelta Minna Matilalta 2023.

## Aiheesta muualla
* Viralliset sivut

## Lähteet
Sapatti kristinuskossa

**Sapattia** viettää pyhäpäivänään juutalaisuuden lisäksi myös osa nykyisistä **kristinuskon** suuntauksista, kuten seitsemännen päivän baptismi ja seitsemännen päivän adventismi.

Sapatti perustuu Ensimmäisen Mooseksen kirjan luomiskertomukseen, jossa Jumala lepäsi luomisen seitsemäntenä päivänä. Sapatti on asetettu myös neljäntenä käskynä kymmenessä käskyssä (2. Moos. 20:8–12). Juutalaiset ovat noudattaneet sapattia mahdollisesti jo 1000-luvulta eaa. alkaen.

Kristillinen alkuseurakunta vietti sapattia lepopäivänään. 300-luvun alussa Rooman seurakunnasta alkoi muotoutua valtionkirkko, joka sai loppuhuipennuksensa 500-luvun alussa. Näiden muutosten lomassa kirkko muokkautui osittain silloisen yhteiskunnan mukaisesti. Yksi muutos oli se, että kirkko lopetti sapatin vieton ja siirtyi viettämään lepopäivänään ja jumalanpalveluspäivänään Rooman valtakunnan virallista lepopäivää sunnuntaita. Monet kirkkohistorioitsijat kuten myös katolinen kirkko sijoittavat tämän lepopäivämuutoksen vuoteen 364, jolloin katolisessa (ei ekumeenisessa eli yleiskristillisessä) Laodikean konsiilissa paavi Liberiuksen johdolla kehotettiin kirkon jäseniä sapatin sijasta alkamaan kunnioittaa sunnuntaita.

Raamatun mukaan Jeesus itse vietti juutalaisena sapattia, mutta kiisteli rabbiinien kanssa tarkoista sapattisäännöistä. Jeesus koetti palauttaa sapatin sen alkuperäiseen tarkoitukseensa ilon, vapauden ja rauhan päiväksi ja sanoi: ”sapatti on asetettu ihmistä varten eikä ihminen sapattia varten” (Mark. 2:27).

Sapattia viettää lauantaina myös suomalainen Herran Kansa -yhteisö.

Paavali kirjoittaa kirjeessään roomalaisille:

Kolossalaisia Paavali varoittaa:

## Lähteet

## Kirjallisuutta
* 

## Katso myös
*Sabbataareja vastaan

## Aiheesta muualla
* Sapatti.fi.
Lohjantähti

**Kauppakeskus Lohjantähti** on Lohjalla, Anttilan kaupunginosassa sijaitseva kauppakeskus. Se avattiin vuonna 1991, jolloin se oli Lohjan historian suurin rakennushanke Pyhän Laurin kirkon jälkeen. Rakennuksen on suunnitellut arkkitehtitoimisto Brunow & Maunula.

Avautuessaan sen vastaanotto kaupungissa oli varsin negatiivinen. Vuonna 1996 kauppakeskukseen avattiin McDonald's, joka oli silloin ketjun 50. ravintola ja se toimi kahdessa kerroksessa. McDonald's lakkautti ravintolansa vuonna 2015 vedoten kannattamattomuuteen. Alun perin Lohjantähdessä toimi myös päivittäistavarakauppa, joka kuitenkin lopetti. Muista liikkeistä esimerkiksi Alko ja H&M siirtyivät uusiin tiloihin Kauppakeskus Lohen valmistuttua syksyllä 2019. 

## Liikkeet
Kauppakeskuksessa toimivia liikkeitä ja palveluita ovat:

* Kultajousi
* Silmäset
* Salon Klipsi
* Kampaamo Tunne
* Coffee Box
* R-kioski

* Subway
* Sushi House
* Kiss Bar Lohja
* Sol-Pesula
* Maanmittauslaitos

## Arkkitehtuuri ja suunnittelu
Rakennuksesta järjestettiin suunnittelukilpailu, jonka arkkitehtitoimisto Brunow & Maunula voitti vuonna 1987 ja rakentamisen hinta-arvio oli noin 80 miljoonaa markkaa. Rakennus otettiin käyttöön vuonna 1991.

Rakennus oli aikanaan merkittävä hanke sen suunnitelleelle arkkitehtitoimistolle. Rakennuksen suunnittelun aikana – 1980-luvun lopulla – suunnittelutyöhön osallistui lähes puolet toimiston henkilökunnasta. Hanke oli toimistolle myös siten merkittävä, että se tutustutti suunnittelijat tietotekniikkaan. Projektia varten Brunow & Maunulalle hankittiin viisi isoa tietokonetta, joista maksettiin hankkeessa "tietokonelisää".

Rakennuksen julkisivuarkkitehtuuri on ajankohdalleen ominaista. Rakennus edustaa julkisivuarkkitehtuuriltaan pop-postmodernismia, jossa arkkitehtuurin ilmaisukieli luotiin käyttämällä erilaisia pylväsjärjestelmiä, perinteisiä koristelutapoja ja graafisia elementtejä. Pop-postmodernismiin kuuluvat lisäksi historististen teemojen liioittelu ja muuntelu sekä ylenpalttinen runsaus. Muita pop-postmodernistiselle suuntaukselle leimallisia piirteitä ovat niin ornamentit, eri värien ja muotojen, esimerkiksi erimuotoisten ikkunoiden, yhdistely kuin raidat, ympyrät ja aksentit. Pop-postmodernistisessa arkkitehtuurissa suosittuja värejä ovat pastellisävyt, joista erityisesti vaaleansininen ja vaaleanpunainen. Selkeät muodot aseteltiin epätyypillisesti ja massaa rikottiin mm. vinoilla seinillä, erkkereillä, arkadeilla, kulmatorneilla ja runsasmuotoisilla katoksilla.

Rakennuksen inventoinnissa kuvaillaan rakennusta seuraavasti:"Rakennus on menestyneen ja kuuluisan arkkitehtitoimiston suunnittelema, edustava esimerkki 1980-luvun kauppakeskusrakennuksesta. Rakennuksella on rakennushistoriallisia ja kaupunkikuvallisia arvoja. Rakennusta tulisi korjata ja kehittää sen ominaispiirteitä vaalien. Rakennuksella on kulttuuri- ja rakennushistoriallinen merkitys osana Lohjan keskustan rakennuskantaa ja 1980-luvun kerrostumaa Lohjan kaupungin alueella."Länsi-Uudenmaan maakuntamuseo on arvottanut rakennuksen kaupunkikuvallisesti tai maisemahistoriallisesti arvokkaaksi ja rakennushistoriallisesti arvokkaaksi.

## Lähteet
San Joaquin Valley

**San Joaquin Valley** on pitkä ja laakea laakso Yhdysvalloissa Kalifornian osavaltiossa. Se sijaitsee Keskuslaakson eteläosassa ja käsittää sen pinta-alasta noin kolme viidesosaa. Laaksoa reunustaa Kalifornian rannikkovuoristo lännessä, San Emigdion vuoret lounaassa, Tehachapivuoret kaakossa ja Sierra Nevadan vuoristo idässä. Sacramento Valleyn vastainen pohjoisraja kulkee Mokelumnejokea pitkin Jacksonista Suisun Bayhyn.

Laakson vedet virtaavat mereen pääosin San Joaquin -jokea pitkin. Sen eteläosissa sijaitseva Tularejärvi oli vielä 1800-luvulla Mississippin länsipuolisten alueiden suurin järvi, joka laski vetensä San Joaquinin vesistöön. Vuoden 1878 jälkeen vettä on ohjattu järvestä peltojen kasteluun niin paljon, että se on kuivunut olemattomiin ja yhteys San Joaquiniin on kadonnut.

Laakso on Yhdysvaltojen tuottoisimpia viljelysalueita; maanviljelyä harjoitetaan osittain keinokastelun varassa. Tärkeitä viljelykasveja ovat muun muassa puuvilla, parsa, mantelit, pistaasit, appelsiinit, persikat, valkosipuli,  mandariinit, tomaatit, kiivit, heinä, sinimailanen, rusinat ja viini. Viinitarhoja on 61&nbsp;000 hehtaarin alalla, minkä ansiosta laakso on Kalifornian ylivoimaisesti suurin viinintuotantoalue.

San Joaquin Valleyssä elää arviolta 4,3 miljoonaa ihmistä (2020) eli noin 11 prosenttia koko Kalifornian väestöstä, ja se ulottuu seuraavien piirikuntien alueelle (pohjoisesta etelään): San Joaquin, Stanislaus, Merced, Madera, Fresno, Tulare, Kings ja Kern. Suurimpia kaupunkeja ovat Fresno, Stockton ja Modesto.

Laakso on yksi keskeisistä tapahtumapaikoista kalifornialaisen John Steinbeckin romaanissa Vihan hedelmät.

## Lähteet
Honolulu Star-Advertiser

***Honolulu Star-Advetiser*** on Havaijin osavaltion pääkaupungissa, Honolulussa, ilmestyvä päivittäinen sanomalehti. Se sai alkunsa vuonna 2010, kun kaksi aikaisempaa sanomalehteä, *Honolulu Star-Bulletin* ja *The Honolulu Advertiser*, yhdistyivät.

Lehteä kustantaa  Oahu Publications, joka kuuluu Black Pressin alaisuuteen. Lehden katsotaan olevan keskusta-vasemmistoon kallellaan.

## Lähteet
Autot: Tien päällä

**Autot: Tien päällä** () on Pixarin tuottama Disney+-suoratoistopalveluun julkaistu animaatiosarja, joka perustuu *[[Autot]]*-elokuviin. Sarja seuraa Salama McQueenia ja Marttia, jotka matkaavat Yhdysvaltain halki Martin siskon häihin. Pääosissa ovat Owen Wilson ja Larry the Cable Guy. Sarjan kaikki jaksot julkaistiin Disney+:aan 8. syyskuuta 2022.

## Juoni
Sarja sijoittuu joitain vuosia *[[Autot 3|Autot 3:n]]* tapahtumien jälkeen, ja se seuraa Salama McQueenia ja hänen parasta ystäväänsä Marttia Yhdysvaltojen halki, kun he matkustavat itään osallistuakseen Martin siskon häihin. Jaksot kuvaavat hahmoja erilaisissa tilanteissa, esimerkiksi kun dinosaurusautot jahtaavat heitä. Sarja sijoittuu uusiin paikkoihin lukuisten uusien hahmojen kanssa, mukaan lukien heidän uusi ystävänsä Ivy, heidän kanssaan matkustava monsteriauto sekä vanhojen hahmojen paluu.

## Jaksot

|}

## Ääninäyttelijät

## Lähteet

## Aiheesta muualla
*
Lempolan kauppapuisto

**Lempolan kauppapuisto** on Lohjalla, Lempolan kaupunginosassa sijaitseva ostoskeskus, joka koostuu useammasta eri rakennuksesta. Kauppapuisto perustettiin vuonna 2009, ja sitä on laajennettu useaan otteeseen. Alue sijaitsee Valtatie 25:n ja Lohjanharjuntien risteyksessä. 

## Liikkeet
Kauppapuistossa toimivia liikkeitä ovat:

* Kodin Tavaratalo
* R-kioski
* Musti ja Mirri
* Rusta
* S-market
* Motonet
* Tokmanni
* Stark
* Autotalo Lohja
* A-Katsastus
* K-Supermarket
* Hesburger
* Apteekki Lohjanharju

## Historia
Kauppakeskus on rakennettu vaiheittain niin, että ensimmäinen vaihe valmistui maaliskuussa 2009, jolloin siinä aloitti rautakauppa Starkki, joka vaihtui vuonna 2014 Stark-ketjuun. Toinen vaihe valmistui toukokuussa 2009, ja siihen sijoittuivat S-market, Motonet, Musti ja Mirri, Kodintavaratalo sekä R-kioski. Kolmas vaihe valmistui keväällä 2011, ja siihen sijoittui Tarjoustalo, joka brändimuutoksen vuoksi muuttui Tokmanniksi vuonna 2014. Neljäs vaihe valmistui marraskuussa 2012, ja siinä toimivat K-Supermarket, apteekki ja Hesburger. Vuonna 2019 Motonet aloitti alueella uuden, oman liiketalonsa rakentamisen, jonka avajaisia vietettiin toukokuussa 2020. Vanhaan liiketilaan avautui Rustan myymälä syksyllä 2020. Kauppapuiston on rakentanut NCC ja nykyisin kiinteistöt omistaa Serena Properties.Kauppapuiston viereen avautui McDonald's-ravintola 28. joulukuuta 2022. Yrityksen edellinen toimipiste Lohjalla lopetettiin vuonna 2015. Aluetta vastapäätä on myös suunnitteilla uusi saksalaisen Lidl-ketjun myymälä. Yrityksellä on myös nykyinen myymälä Tynninharjun alueella.

Kauppapuiston alue on saanut omat nettisivunsa vuonna 2021.

## Lähteet